**Р Е П У Б Л И К А Б Ъ Л Г А Р И Я**

**ЧЕТИРИДЕСЕТ И ТРЕТО НАРОДНО СЪБРАНИЕ**

**КОМИСИЯ ПО ЗЕМЕДЕЛИЕТО И ХРАНИТЕ**

**РАБОТЕН ДОКЛАД**

**ОТНОСНО: Закон за изменение и допълнение на Закона за горите, № 502-01-40, внесен от Министерския съвет на 28 май 2015 г., приет на първо гласуване на 10 юни 2015 г.**

**Проект**

**ІІ гласуване**

**З А К О Н**

**за изменение и допълнение на Закона за горите**

(обн., ДВ, бр. 19 от 2011 г.; изм. и доп., бр. 43 от 2011 г., бр. 38, 60, 82 и 102 от 2012 г., бр. 15, 27, 66 и 109 от 2013 г. и бр. 28, 53, 61 и 98 от 2014 г.)

**§ 1.** В чл. 13 се правят следните изменения и допълнения:

1. В ал. 1 запетаята и думите „както и за горските територии - собственост на физически лица, юридически лица и техни обединения, с обща площ на поземлените им имоти над 50 хектара” се заличават.

2. В ал. 2 думите „и тези, собственост на физически лица, юридически лица и техни обединения, с обща площ до 2 хектара включително“ се заменят с „предоставени им за управление”.

3. В ал. 3 думите „с обща площ на поземлените им имоти от 2 до
50 хектара” и запетаята пред тях се заличават, а след думата „горскостопански” се добавя „планове или”.

4. В ал. 7 изречение второ се заличава.

5. Алинея 14 се отменя.

***Предложение на н. п. Светла Бъчварова и гр. н. п.:***

*По § 1:*

***1.*** *т. 4 се изменя така:*

*„т. 4. Ал. 7 се изменя така:*

*„(7) Изработването на горскостопанските планове се финансира от държавните предприятия по чл. 163 – за горските територии – държавна собственост, от общините – за горските територии – общинска собственост, а за горските територии – собственост на физически или юридически лица, или техни обединения – от държавния бюджет.“*

***2.*** *създава се т. 4а:*

*„т. 4а. В ал. 8, т. 1 след думата „собственост“ се добавя изразът „и горските територии, собственост на физически или юридически лица, или техни обединения“.*

***3.*** *т. 5 се изменя така:*

*„т. 5. Ал. 14 се изменя така:*

*„(14) Преди ползването на дървесина и недървесни горски продукти физическите лица, юридическите лица и техни обединения – собственици на горски територии заплащат в съответната регионална дирекция по горите направените от държавния бюджет разходи за планирането.“*

**§ 2.** В чл. 14 се правят следните изменения и допълнения:

1. В ал. 1 думите „Областните планове за развитие на горските територии, горскостопанските” се заменят с „Горскостопанските”.

2. Създава се ал. 3:

„(3) Областните планове за развитие на горските територии се изработват от търговци, вписани в търговския регистър.”

***Предложение на н. п. Румен Желев:***

*Параграф 2 да се измени така:*

*„§ 2.**В чл. 14 се правят следните изменения:*

*1. В ал. 1:*

*а) в текста преди т. 1 думите „Областните планове за развитие на горските територии, горскостопанските” се заменят с „Горскостопанските”;*

*б) в т. 1 думите „чл. 241“ се заменят с „чл. 241, ал. 1“.*

*2. Създава се ал. 3:*

*„(3) Областните планове за развитие на горските територии се изработват от търговци, вписани в търговския регистър.”*

**§ 3.** В чл. 19 се създава ал. 5:

„(5) Достъпът до информацията в информационната система по ал. 1 е публичен и нейното ползване е безвъзмездно.”

***Предложение на н. п. Дора Янкова:***

*Създава се параграф 3а:*

*„§ 3а. В чл. 27, ал. 5 т. 3 се отменя.“*

***Предложение на н. п. Румен Желев и гр. н. п.:***

*Създава се § 3а със следното съдържание****:***

*„§ 3а. В чл. 35, ал. 5, т. 1 се изменя така:*

*1. върху имотите собственост на физически или юридически лица са учредени ипотека или други вещни права;“.*

***Предложение на н. п. Румен Желев и гр. н. п.:***

*Създава се § 3б със следното съдържание:*

*„§ 3б. Създава се чл. 43а:*

*„43а. (1) Когато под наем се отдават имоти в горски територии, които съгласно горскостопанския план са пасище, ливада или поляна, до участие в търг се допускат кандидати, които отговарят едновременно на следните условия:*

*1. са собственици или ползватели на животновъдни обекти с пасищни селскостопански животни по смисъла на ЗСПЗЗ;*

*2. обектите са регистрирани в интегрираната информационна система на Българска агенция по безопасност на храните (БАБХ);*

*3. обектите са регистрирани на територията на общината, в която попадат имотите предмет на търга.*

*(2) Областната дирекция на БАБХ предоставя служебно извлечение от интегрираната система за животновъдните обекти за територията на съответната община.*

*(3) Когато търгът се прекрати поради липса на кандидати или не се сключи договор за наем, на последващ търг се допускат и кандидати, които не отговарят на условията по ал.1”.*

**§ 4.** В чл. 54, ал. 1, т. 3, буква „е” накрая се поставя запетая и се добавя „както и съоръжения за опазване на горите от пожари”.

***Предложение на н. п. Светла Бъчварова и гр. н. п.:***

*§ 4 – отпада.*

***Предложение от н. п. Борислав Миланов и гр. н. п.:***

*Създава се нов § 4а със следното съдържание:*

*„§ 4а. В чл.69, ал.1, т. 3 се отменя.“*

***Предложение от н. п. Борислав Миланов и гр. н. п.:***

*Създава се нов § 4б със следното съдържание:*

*„§ 4б. В чл.71, ал. 2 се премахва изразът: „…както и за извършване на теренни проучвания на археологически ценности...“*

***Предложение на н. п. Велизар Енчев:***

*В чл. 79, ал. 3 се допълва със следното изречение:*

*„Пазарната оценка е публична и се вписва в информационната система по чл.213а.“*

**§ 5.** В чл. 83 се правят следните изменения и допълнения:

1. В ал. 1 след думите „се установи, че“ се добавя „след
1 март 1991 г.”.

2. В ал. 3 думите „писмено поканва собствениците на съответните имоти да декларират дали желаят да ползват имотите си като земеделска или горска територия” се заменят със „съобщава по реда на Административнопроцесуалния кодекс на собствениците на съответните имоти обстоятелствата по ал. 1”.

3. В ал. 4 думите „от получаването на поканата по ал. 3” се заменят с „от съобщаването на обстоятелствата по ал. 1”.

4. Създават се нови ал. 5 и 6:

„(5) Когато собственикът декларира писмено пред изпълнителния директор на Изпълнителната агенция по горите, че желае да ползва имота си като земеделска територия, в срок до три години от подаване на декларацията той е длъжен да почисти имота си от горскодървесната растителност.

(6) Промяна на предназначението на имот по ал. 1 като горска територия се извършва със заповед на министъра на земеделието и храните, когато собственикът:

1. декларира, че ще ползва имота си като горска територия;

2. не подаде декларация в срока по ал. 4;

3. нe почисти имота си от горскодървесна растителност в срока
по ал. 5.”

5. Досегашната ал. 5 става ал. 7 и се изменя така:

„(7) Министърът на земеделието и храните издава заповед по ал. 6 въз основа на мотивирано предложение на изпълнителния директор на Изпълнителната агенция по горите, което съдържа описание на размера на имотите, вида и произхода на гората.“

6. Досегашната ал. 6 става ал. 8 и в нея думите „ал. 5” се заменят
с „ал. 7”.

7. Създава се ал. 9:

„(9) Независимо от извършването на инвентаризацията по ал. 1 негодни за земеделско ползване територии могат да бъдат включени в горските територии по реда на ал. 7 и 8 въз основа на писмено заявление от собственика на имота до изпълнителния директор на Изпълнителната агенция по горите.”

8. Досегашната ал. 7 става ал. 10 и в нея цифрата „6” се
заменя с „8”.

***Предложение на н. п. Светла Бъчварова и гр. н. п.:***

*§ 5 се изменя така:*

*„§ 5. Чл. 83 – 86 се отменят.“*

**§ 6.** Член 84 се изменя така:

„Чл. 84. (1) Извън случаите по чл. 83, когато собственик на поземлени имоти в земеделски територии установи, че имотите му са придобили характеристиките на гора по смисъла на този закон след 1 март 1991 г., но желае да ги ползва като земеделска територия, той подава декларация до директора на съответната регионална дирекция по горите.

(2) Към искането се прилагат документ за собственост и скица на имота.

(3) Директорът на регионалната дирекция по горите назначава комисия, която да установи обстоятелствата по ал. 1. Комисията включва представители на регионалната дирекция по горите, на общинската служба по земеделие и на съответното държавно горско или ловно стопанство.

(4) Комисията извършва проверка по горскостопанска карта, чрез цифровата ортофотокарта и по други налични документи за обстоятелствата по ал. 1 и съставя протокол.

(5) Когато от наличните документи по ал. 4 не може да се установи кога имотите са придобили характеристиката на гора по смисъла на чл. 2,
ал. 1 т. 1, комисията извършва проверка на място за установяване на тези обстоятелства.

(6) Когато собственикът е декларирал писмено пред директора на регионалната дирекция по горите, че желае да ползва имота си като земеделска територия, и комисията е установила, че данните от декларацията отговарят на състоянието на имота, в срок до три години от подаване на декларацията той е длъжен да почисти имота си от горскодървесната растителност.

(7) Когато в срока по ал. 6 собственикът не почисти имота си от горскодървесната растителност, се прилага чл. 83, ал. 7 и 8.”

***Предложение на н. п. Иван Станков:***

*В § 6, чл.84, ал. 3 след думите „на общинската служба по земеделие“ се поставя запетая и се добавя израза „заинтересованото лице или негов представител“, като текстът придобива следното съдържание:*

*„(3) Директорът на регионалната дирекция по горите назначава комисия, която да установи обстоятелствата по ал. 1. Комисията включва представители на регионалната дирекция по горите, на общинската служба по земеделие, заинтересованото лице или негов представител и на съответното държавно горско или ловно стопанство.“*

***Предложение на н. п. Румен Желев и гр. н. п.:***

*В § 6, в предложената нова редакция на чл. 84, ал. 3, изречение второ, запетаята се заменя с „и”, а думите „и на съответното държавно горско или ловно стопанство” се заличават.*

***Предложение на н. п. Светла Бъчварова и гр. н. п.:***

*§ 6 – отпада.*

*Създава се нов § 6:*

*„§ 6. В Чл. 88, ал. 5 т. 5 се отменя.“.*

***Предложение на н. п. Румен Желев:***

*Да се създаде нов § 7, а останалите параграфи да се преномерират:*

*§ 7. В чл. 94, ал. 1 думите „чл. 241“ се заменят с „чл. 241, ал. 1“.*

**§ 7.** В чл. 101, ал. 3 се създава т. 7:

„7. специфичните изисквания при провеждане на сечи в защитни горски територии.”

**§ 8.** В чл. 102 се правят следните изменения:

1. В т. 1 числото „60” се заменя с „80”.

2. Точка 2 се изменя така:

„2. 50 години в издънковите гори за превръщане в семенни;”.

***Предложение на н. п. Велизар Енчев:***

*Текстът на чл. 102 става алинея 1.*

*В алинея 1, т. 1 числото „60“ се заменя с числото „120“.*

*Създава се нова алинея 2:*

*„Конкретната възраст на насажденията, при която се провеждат възобновителните сечи се определя в зависимост от зрелостта на насажденията, която отговаря на функционалното им предназначение посочено в Областните планове за развитие на горските територии."*

***Предложение на н. п. Румен Желев и гр. н. п.:***

*В**§ 8 в чл. 102, т. 3 накрая се добавя „и 20 години за останалите нискостеблени гори”.*

**§ 9.** В чл. 104 се създава ал. 3:

„(3) Забранява се извършването на добив на дървесина през тъмната част на денонощието – един час след залеза и един час преди изгрева на слънцето по данни на Националния институт по метеорология и хидрология към Българската академия на науките.”

***Предложение на н. п. Румен Желев и гр. н. п.:***

*В § 9 се прави следното допълнение:*

*§ 9. В чл. 104, ал. 1 се правят следните изменения и допълнения:*

*1. Създава се нова т. 2:*

*„2. провеждането на гола сеч в липовите гори на площ по-голяма от 2 хектара;“;*

*2. Досегашните т. 2, 3 и 4 стават съответно т. 3, 4 и 5.“.*

***Предложение на н. п. Велизар Енчев:***

*В чл. 104, ал. 2 се изменя както следва:*

*„(2) Забранява се превишаването на средногодишното планирано ползване по площ от възобновителни сечи за срока на действие на съответните горскостопански планове или програми, освен поради бедствия, пожари, каламитети и промяна на предназначението на горските територии.“*

***Предложение на н. п. Светла Бъчварова и гр. н. п.:***

*В § 9 създаваната нова ал. 3 придобива следното съдържание:*

*„(3) Забранява се извършването на добив на дървесина и подвоз от 18:00 до 07:00 часа.“.*

***Предложение на н. п. Светла Бъчварова и гр. н. п.:***

*Създава се параграф 9а:*

*„§ 9а. В чл. 105 т. 9 се отменя.“.*

***Предложение на н. п. Румен Желев и гр. н. п.:***

*Създават се § 9а, 9б и 9в със следното съдържание:*

 *„§ 9а. В чл. 105, т. 3 думите „след предписание от лесозащитна станция” се заличават.*

*„§ 9б. В чл. 108, ал. 1, т. 2 след думата „община” се добавя „или от управителя на общинската горска структура по чл. 181, ал. 1, т. 1“.*

*§ 9в. В чл. 109 се правят следните изменения и допълнения:*

*1. В ал. 2, т. 1 след думата „общината” се добавя „или от управителя на общинската горска структура по чл. 181, ал. 1, т. 1”;*

1. *Създава се ал. 4:*

*„(4) Срокът по ал. 1 може да бъде удължен при наличие на обстоятелства, възпрепятстващи проверката на сечището. Удължаването се извършва след писмено съгласуване от съответната регионална дирекция по горите.”.*

***Предложение на н. п. Иван Станков:***

*Създава се нов § 10, а предвидения в законопроекта става § 11:*

*§ 10. В Чл. 108, ал. 1, т. 2 след думите „лесовъдска практика“ се добавя „или ръководителя на общинската горска структура и оправомощени от него длъжностни лица с висше лесовъдско образование“ и разпоредбата придобива следното съдържание:*

*„2. оправомощено от кмета на съответната община лице с висше лесовъдско образование, регистрирано в публичния регистър за упражняване на лесовъдска практика, или ръководителя на общинската горска структура и оправомощени от него длъжностни лица с висше лесовъдско образование - за горските територии – общинска собственост, както и за такива, предоставени за управление въз основа на договор.“*

***Предложение на н. п. Велизар Енчев:***

1. *В чл. 108, ал. 3 след израза „позволително за сеч," се допълва „носи отговорност,".*
2. *В чл. 108 се създава нова алинея (4):*

*„Срокът, за който действа позволителното за сеч, не може да бъде по-дълъг от:*

* *3 месеца за количества добивана дървесина до 1000 плътни кубически метра;*
* *6 месеца за количества добивана дървесина до 2000 плътни кубически метра;*
* *12 месеца за количества добивана дървесина над 2000 плътни кубически метра.“*

**§ 10.** В чл. 111, ал. 7 т. 4 се изменя така:

„4. принудителни сечи.”

***Предложение на н. п. Румен Желев:***

*Параграф 10, който става § 11, да се измени така:*

*§ 11. В чл. 111 се правят следните изменения:*

1. *В ал. 2, в текста преди т. 1 думите „чл. 241“ се заменят с „чл. 241, ал. 1“.*
2. *В ал. 7 т. 4 се изменя така:*

*„4. принудителни сечи.”*

***Предложение на н. п. Светла Бъчварова и гр. н. п.:***

*По § 10:*

***1.*** *промяната в ал. 7 се оформя като т. 1 на § 10, уводното изречение на който параграф се променя на „В чл. 111 се правят следните изменения и допълнения:“*

***2.*** *създава се т. 2:*

*„т. 2. Създава се нова ал. 8:*

*„(8) Ползването на дървесина в горите, които са собственост на повече от едно физическо или юридическо лице може да се извършва само при писмено нотариално заверено съгласие на поне половината съсобственици на имота.“*

***Предложение на н. п. Велизар Енчев:***

*В чл. 111 се създава нова алинея 8:*

*„Ползването на дървесина в горите, които са собственост на повече от едно физическо и юридическо лице, може да се извършва само при писмено нотариално заверено съгласие на поне половината съсобственици на имота."*

***Предложение на н. п. Велизар Енчев:***

*В чл. 112 се създава нова алинея 3:*

*„Минимум 50% от продажбата на дървесина по ал. 1, т. 2 от горските територии държавна собственост се извършва чрез продажба от централен склад".*

***Предложение на н. п. Велизар Енчев:***

*Предлагаме чл. 116 да отпадне.*

***Предложение на н. п. Светла Бъчварова и гр. н. п.:***

*Създават се параграфи 10а – 10в:*

*„§ 10а. В чл. 116 се правят следните изменения и допълнения:*

*1. В ал. 1 числото „15“ се заменя с „10“.*

*2. създава се нова ал. 4:*

*„(4) Процедурата за сключване на договори по ал. 1 се провежда от съответното държавно горско или ловно стопанство. Процедури за сключване на договори за продажба на технологична дървесина могат да се провеждат и в държавните предприятия по чл. 163.“*

*3. досегашната ал. 4 става ал. 5.“*

*„§ 10б. В чл. 126, ал. 6 изразът „да забрани“ се заменя с „по изключение да разреши за период до три месеца“.*

*„§ 10в. Чл. 147 се отменя.“.*

***Предложение на н. п. Велизар Енчев:***

*В чл. 126 се създава нова алинея 7.*

*„(7)**Износът на необработен дървен материал, добит от гори собственост на държавата, може да се се извършва само от предприятията по чл. 163."*

**§ 11.** В чл. 148 се създава ал. 12:

„(12) Моторните превозни средства, транспортиращи дървесина и недървесни горски продукти, както и мобилните обекти по чл. 206, трябва да бъдат снабдени с изправни и функциониращи устройства за позициониране и проследяване на движението им (GPS). Редът за предоставяне на достъп до информацията за движението на превозните средства се определя с наредбата по ал. 11.“

***Предложение на н. п. Иван Станков:***

1. *В § 11, който става § 12, в ал. 1 след думите „животинска тяга“ да се постави запетая и думите „както и физическите лица пътуващи в тях“:*

*„(1) Товарни превозни средства и пътни превозни средства с животинска тяга, както и физическите лица пътуващи в тях могат да се движат в горските територии и по горските пътища само във връзка с изпълнение на горскостопански, селскостопански и ловностопански дейности.“*

1. *Добавя се нова ал. 13 със следния текст:*

*„(13) Когато превозното средство по ал. 1 преминава и през земеделски територии и/или по пътната мрежа, собственост на общините, документите по ал. 2 се съгласуват от кмета на съответната община или оправомощено от него лице.“*

***Предложение от н. п. Борислав Миланов и гр. н. п.:***

*В §11, чл. 148 се правят следните изменения и допълнения:*

1. *В ал. 1след израза „ловностопански дейности“ се добавя следния текст: „…, както и теренни археологически проучвания“.*
2. *В ал. 2 се създава нова т. 5 със следното съдържание:*

*„т. 5 Разрешение за извършване на теренни археологически проучвания“.*

***Предложение на н. п. Румен Желев и гр. н. п.:***

*В параграф 11, чл.148, ал.12 думата „Моторните” се заменя с „Товарни”.*

***Предложение на н. п. Светла Бъчварова и гр. н. п.:***

*§ 11 се изменя така:*

*„§ 11. Създава се чл. 148а:*

*„Чл. 148а. Товарните превозни средства превозващи дървесина и други недървесни горски продукти трябва да отговарят на изискванията на Закона за автомобилните превози и Закона за движението по пътищата и да бъдат снабдени с изправни GPS устройства за проследяване, регистрирани в съответното териториално поделение на държавните предприятия по чл. 163 или съответната община и в регионалните дирекции по горите по местонахождението им.“*

**§ 12.** Вчл. 160, ал. 3 след думите „специализираното териториално звено” се добавя „със специалност съгласно устройствения правилник на звеното”.

***Предложение на н. п. Светла Бъчварова и гр. н. п.:***

*§ 12 – отпада.*

***Предложение на н. п. Велизар Енчев:***

*В член 165, ал. 5, т. 4 се изменя както следва:*

*„добив на дървесина в размер до 25, но не по****-****малко**от 10, процента от годишното ползване за съответното териториално поделение - при**условия, определени в наредбата по чл.* 95,*ал. 1, и след**съгласуване с министъра на**земеделието и храните или оправомощено от него длъжностно лице".*

***Предложение на н. п. Светла Бъчварова и гр. н. п.:***

*Създават се параграфи 12а – 12в:*

*„§ 12а. В чл. 163 ал. 3 се изменя така:*

*„(3) Районите на дейност на държавните предприятия по ал. 1 и техните седалища се определят с решение на Министерски съвет по предложение на министъра на земеделието и храните.“.*

*„§ 12б. В чл. 165 се правят следните изменения и допълнения:*

*1. ал. 4 се отменя.*

*2. ал. 5 става ал. 4 и в нея се правят следните изменения и допълнения:*

*а) в уводното изречение след думата „горски“ се добавя „и ловни“.*

*б) в т. 4 след „25“ се поставя запетайка и се добавя изразът „но не по-малко от 10,“.*

*„§ 12в. В чл. 168 т. 12 се изменя така:*

*„т. 12. прави предложение до Министерски съвет за създаване и закриване на териториални поделения на държавните предприятия и за определяне на района на действие и седалището им.“*

***Предложение на н. п. Велизар Енчев:***

*В чл. 172, ал. 1 се създава нова точка 10 в началото на изречението се допълва „носи отговорност и".*

**§ 13.** В чл. 188, ал. 1, т. 1 пред думите „държавните горски стопанства” се добавя „държавните предприятия“ и се поставя запетая.

**§ 14.** В чл. 191 се правят следните изменения и допълнения:

1. В ал. 2 думите „горско стопанство или държавно ловно стопанство” се заменят с „предприятие, включително и извън установеното им работно време”.

2. В ал. 3 накрая се добавя „или общини, в които попадат тези територии”.

***Предложение на н. п. Дора Янкова:***

*В § 14 т. 2 се изменя така:*

*„т. 2. В ал. 3 след думата „собственост“ се добавя изразът „и лицата, наети за опазване на горските територии, собственост на физически или юридически лица, или на техни обединения“, а накрая на разпоредбата се добавя изразът „или общини, в които попадат тези територии“.*

***Предложение на н. п. Велизар Енчев:***

*В чл. 198 се създава нова алинея 4:*

*„Договорите за назначаване на горски инспектори се сключват с възнаграждение не по-малко от 3 минимални работни заплати."*

**§ 15.** Член 206 се изменя така:

„Чл. 206. (1) Собствениците и ползвателите на обекти, в които постъпва, преработва се или от които се експедира дървесина, са длъжни:

1. да водят дневник за постъпилата, преработената и експедираната дървесина;

2. да притежават производствена марка и да маркират с нея експедираната от обекта дървесина;

3. да изградят и да поддържат система за постоянно видеонаблюдение на обекта, както и да предоставят достъп до информацията.

(2) Условията и редът за изпълнение на задълженията по ал. 1 се определят с наредбата по чл. 148, ал. 11.”

***Предложение на н. п. Светла Бъчварова и гр. н. п.:***

*В § 15, в новото съдържание на чл. 206 отпада т. 3 на ал. 1.*

***Предложение на н. п. Велизар Енчев:***

*В чл. 211,**ал. 1**се прави следната промяна:*

*„Дървесината се транспортира от времен склад след вписване в системата по чл. 213а на електронен превозен билет".*

*В чл. 211, ал. 3 изразът „издават превозни билети" се замества с „вписват в системата по чл. 213а електронни превозени билети".*

*В чл. 211, ал. 4 изразът „придружена с превозен билет" се замества със „след вписване в системата по чл. 213а на електронен превозен билет"*

*В чл. 211а, ал. 1 изразът „придружена с превозен билет" се замества със „след вписване в системата по чл. 213а на електронен превозен билет".*

*В чл. 211**се създава нови алинеи 5 и 6:*

*,,(5) Срокът на действие на превозните билети по**ал. 1 се определя както следва:*

* *за превозно разстояние до 50 км - 2 часа;*
* *за превозно разстояние от 50 до 100 км - 4 часа;*
* *за превозно разстояние от над 100 км - 12 часа."*

*„(6) При обстоятелства, налагащи увеличаване на срока по ал. 5, се издава нов превозен билет".*

***Предложение на н. п. Светла Бъчварова и гр. н. п.:***

*Създават се параграфи 15а и 15б:*

*„§ 15а. В чл. 211 се правят следните изменения и допълнения:*

*1. в ал. 1 запетайката след думата „склад“ се премахва и изразът „придружена с превозен билет“ се заменя с израза „след вписване в системата по чл. 213а на електронен превозен билет“.*

*2. в ал. 3 думата „издават“ се заменя с израза „вписват в системата по чл. 213а електронни“.*

*3. в ал. 4 запетайката след думата „територии“ се премахва и изразът „придружена с превозен билет“ се заменя с израза „след вписване в системата по чл. 213а, ал. 1 на електронен превозен билет.“*

*„§ 15б. В чл. 236 се правят следните изменения и допълнения:*

*1. В ал. 1:*

*а) създава се нова т. 3:*

*„т. 3. има две години стаж по специалността, придобит след завършване на образованието.“.*

*б) т. 3 и т. 4 стават съответно т. 4 и т. 5.*

*2. В ал. 2:*

*а) създава се нова т.3:*

*„т. 3. Има две години стаж по специалността, придобит след завършване на образованието.“*

*б) т. 3 и т. 4 стават съответно т. 4 и т. 5.*

*3. В ал. 4:*

*а) създава се нова т.3:*

*„т. 3. Има две години стаж по специалността, придобит след завършване на образованието.“*

*б) т. 3 и т. 4 стават съответно т. 4 и т. 5.“*

***Предложение на н. п. Велизар Енчев:***

*Създава се нов чл. 213а със следния текст:*

*„Всички документи по ползването и транспортирането на дървесни и недървесни горски продукти са публични чрез включването им в централизирана електронна система, позволяваща изпълнението на текущ контрол от органите на изпълнителната власт.*

***Предложение на н. п. Велизар Енчев:***

*В чл. 234 се създава нова алинея 7:*

*„Лицата по алинея 1 са длъжностни лица в рамките на дейността си по настоящия закон."*

**§ 16.** Създава се чл. 236а:

„Чл. 236а. (1) Лицата със средно образование, които подават заявление за вписване в публичния регистър по чл. 235, както и лицата, които са отписани от регистъра на основание чл. 239, т. 4-9, преди подаването на заявление полагат изпит пред комисия, назначена със заповед на изпълнителния директор на Изпълнителната агенция по горите.

(2) Условията и редът за провеждане на изпита и за издаване на документ за успешно издържан изпит се определят със заповедта по ал. 1.“

**§ 17.** В чл. 237, ал. 1 се правят следните изменения и допълнения:

1. Създава се нова т. 5:

„5. документ за успешно издържан изпит в случаите по чл. 236а;“.

2. Досегашната т. 5 става т. 6.

***Предложение на н. п. Румен Желев и гр. н. п.:***

*Създава се нов параграф 17а със следното съдържание:*

*„§17а В чл. 238, т. 4 накрая се добавя „или срокът по чл. 239, ал.2.“*

**§ 18.** В чл. 239 се правят следните изменения и допълнения:

1. В т. 5 думата „два” се заменя с „три”.

2. В т. 6 накрая се поставя запетая и се добавя „установено с влязъл в сила акт на компетентен орган”.

3. Създава се т. 9:

„9. когато с влязъл в сила акт на компетентен орган е установено някое от следните нарушения на този закон или на подзаконовите актове по неговото прилагане, извършено при упражняване на дейността, за която е регистрирано:

а) изготвен е карнет-опис без насаждението да е маркирано за конкретния вид сеч;

б) извършено е маркиране извън отразените на терена граници на имота, предвиден за сеч;

в) изготвен е протокол за освидетелстване на сечището с невярно съдържание;

г) след съставянето и регистрирането в информационната система на Изпълнителната агенция по горите на карнет-описа без законово основание е извършено допълнително маркиране на дървета за сеч;

д) издаден е превозен билет от временен склад, непосочен в регистрирания технологичен план за добив на дървесина.“

***Предложение на н. п. Румен Желев и гр. н. п.:***

*В § 18 се правят следните изменения и допълнения****:***

*2.1. Досегашната разпоредба на чл. 239 от Закона за горите, с предложените изменения и допълнения става ал. 1.*

*2.2. Създава се ал. 2:*

*(2) В случаите на отписване от регистъра поради настъпили обстоятелства по ал. 1, т. 5-9, заявления постъпили от отписаните лица не се разглеждат за срок от една година след влизането в сила на заповедта за отписване. При повторно или следващо отписване от регистъра, заявления за вписване не се разглеждат за срок от две години след влизането в сила на заповедта за отписване.*

***Предложение на н. п. Дора Янкова:***

*В § 18, т. 3, в създаваната нова т. 9 отпада б. „д“.*

**§ 19.** В чл. 240, ал. 2 думите „т. 5, 7 и 8” се заменят с „т. 5-9”.

**§ 20.** В чл. 241 се правят следните изменения и допълнения:

1. Досегашният текст става ал. 1.

2. Създава се ал. 2:

„(2) Вписването в регистъра по ал. 1 не е задължително за търговци, извършващи дейностите по изработване на областни планове за развитие на горските територии.”

***Предложение на н. п. Румен Желев:***

*Да се създаде нов § 22:*

*§ 22. В чл. 242, ал. 1, в текста преди т. 1 думите „чл. 241“ се заменят с „чл. 241, ал. 1“.*

***Предложение на н. п. Румен Желев:***

*Да се създаде нов § 23:*

*§ 23. В чл. 243 се правят следните изменения:*

1. *В ал. 1, в текста преди т. 1 думите „чл. 241“ се заменят с „чл. 241, ал. 1“.*
2. *В ал. 4 думите „чл. 241“ се заменят с „чл. 241, ал. 1“.*

**§ 21**. В чл. 245 се създава т. 8:

„8. когато с влязъл в сила акт на компетентен орган е установено някое от следните нарушения на този закон или на подзаконовите актове по неговото прилагане, извършени при осъществяването на дейностите по
чл. 241:

а) извършване на сеч извън границите на имота, за който е издадено позволително за сеч;

б) извършване на извоз на дървесина от сечището в нарушение на изискванията на регистрирания технологичен план за добив на дървесина.”

***Предложение на н. п. Румен Желев и гр. н. п.:***

*В § 21 се правят следните изменения и допълнения:*

*1****.*** *Досегашната разпоредба на чл. 245 от Закона за горите, с предложените изменения и допълнения става ал. 1, и в т. 5 от същата числото „5“ се заменя „3“.*

*2****.*** *Създава се ал. 2:*

*„(2) В случаите на отписване от регистъра поради настъпили обстоятелства по ал. 1, т. 5 и т. 8, заявления постъпили от отписаните лица не се разглеждат за срок от една година след влизането в сила на заповедта за отписване. При повторно или следващо отписване от регистъра, заявления за вписване не се разглеждат за срок от две години след влизането в сила на заповедта за отписване”*

***Предложение на н. п. Румен Желев:***

*В § 21 относно чл. 245, в текста преди т. 1 и в новата т. 8 думите „чл. 241“ да се заменят с „чл. 241, ал. 1“.*

**§ 22.** В чл. 246, ал. 2 думите „чл. 239, т. 5 и 6” се заменят с „чл. 245,
т. 5, 6 и 8”.

***Предложение на н. п. Румен Желев:***

*Параграф 22, който става § 25, да се измени така:*

*§ 25. В чл. 246 се правят следните изменения:*

1. *В ал. 1 думите „чл. 241“ се заменят с „чл. 241, ал. 1“;*
2. *В ал. 2 думите „чл. 239, т. 5 и 6” се заменят с „чл. 245,
т. 5, 6 и 8”.*

***Предложение на н. п. Румен Желев:***

*Да се създаде нов § 26:*

*§ 26. В чл. 247 думите „чл. 241“ се заменят с „чл. 241, ал. 1“.*

***Предложение на н. п. Румен Желев и гр. н. п.:***

*Създава се §22а със следното съдържание:*

 *1. Чл. 249, ал. 5, т. 3 се отменя.*

***Предложение на н. п. Румен Желев:***

*Да се създаде нов § 27:*

*§ 27. В чл. 262 навсякъде думите „чл. 241“ се заменят с „чл. 241, ал. 1“.*

***Предложение на н. п. Велизар Енчев:***

*Създава се нов чл. 269а:*

*„За нарушения, извършени от физически лица в рамките на изпълнение на трудови или други договори, наказуеми по реда на чл. 256, чл. 258, чл. 260, чл. 261, чл. 263, чл. 265 и чл. 266, се наказва с глоба и юридическото лице, с което е сключен договора, в размер двойно по-голям от глобата на физическото лице".*

**§ 23.** Създава се чл. 272а:

„Чл. 272а. При плащане на наложената глоба или на имуществената санкция в 30-дневен срок от издаването на наказателното постановление лицето дължи 70 на сто от размера на глобата, съответно на имуществената санкция.”

***Предложение на н. п. Велизар Енчев:***

*В чл. 273. (1) се заличава израза „освен ако се установи, че са използвани независимо или против волята на собственика им."*

***Предложение на н. п. Светла Бъчварова и гр. н. п.:***

*Създава се параграф 23а:*

*„§ 23а. В чл. 273, ал. 1 след израза „собственост са“ се поставя точка и текстът до края на разпоредбата – отпада.*

**§ 24.** В чл. 274, ал. 1 се правят следните допълнения:

1. В т. 2 след думата „служителите” се добавя „в държавното предприятие по чл. 163” и се поставя запетая.

2. В т. 3 след думата „общините” се добавя „или общинските горски структури”.

***Предложение на н. п. Румен Желев и гр. н. п.:***

*Създава се § 24а със следното съдържание:*

*„§ 24а. В § 1 от Допълнителните разпоредби се създава т. 54:*

*„54. „Нискостеблени” са акациевите, келяв габърови, мъждрянови и гледичиеви гори за издънково възобновяване.”.*

***Предложение на н. п. Светла Бъчварова и гр. н. п.:***

*Създава се параграф 24а:*

*„§24а. В Допълнителни разпоредби се създава § 1а:*

*„§ 1а. (1) Лицата, които са придобили собствеността върху находящи се в горска територия – държавна собственост сгради и/или съоръжения от имуществото на организации по § 12 от Преходните и заключителните разпоредби на Закона за собствеността и ползването на земеделските земи, могат да ползват възмездно и прилежащата незастроена част от земята.*

*(2) Лицата могат да придобият собствеността върху застроената и прилежаща земя - горска територия чрез:*

*1. изплащане в лева на определената цена на три равни годишни вноски, при годишна индексация на дължимата сума с 50 на сто от размера на годишната инфлация;*

*2. заплащане на определената цена с непарични платежни средства по смисъла на § 2 от Допълнителните разпоредби на Закона за приватизация и следприватизационен контрол, или*

*3. внасяне на равностойна земя или гора в държавния горски фонд.*

 *(3) Размерът на наемната и продажната цена се определя по предвидения в закона ред.“*

**Преходни и заключителни разпоредби**

**§ 25. (1)** Когато към датата на влизането в сила на този закон не са приключени административните производства по § 4, ал. 5 от преходните и заключителните разпоредби, министърът на земеделието и храните или оправомощено от него длъжностно лице със заповед назначава комисия за съответната община. Комисията се назначава в 6-месечен срок от влизането в сила на този закон.

**(2)** Комисията е в състав: председател - представител на регионалната дирекция на горите, и членове: представител на общинската администрация, представител на общинската служба по земеделие, представител на службата по геодезия, картография и кадастър за землищата, за които е влязла в сила кадастрална карта, и представител на съответното държавно горско или ловно стопанство. За работата на комисията се изготвя протокол.

**(3)** Комисията изготвя списъци на поземлени имоти на територията на съответната община, притежаващи характеристиката на гора по смисъла на чл. 2, ал. 1, т. 1. В списъците се описват видът и произходът на горите и размерът на имотите или на частта от тях, която притежава характеристиката на гора.

**(4)** В списъците по ал. 3 се включват имоти или части от тях, които към 1 март 1991 г. са представлявали естествени или изкуствено създадени насаждения, но не са отразени като такива в кадастралната карта или в картата на възстановената собственост. В списъците се включват и всички имоти, които са възстановени или придобити по Закона за собствеността и ползването на земеделските земи и отразени върху кадастралната карта или върху картата на възстановената собственост като земеделски територии, но са представлявали естествени или изкуствено създадени насаждения.

**(5)** Комисията извършва проверка за наличието на имоти по ал. 3 и 4 на територията на съответната община по горскостопанска карта, чрез цифрова ортофотокарта, по карта на възстановената собственост, по кадастрална карта или по други съществуващи документи.

**(6)** Когато от проверката по ал. 5 не може да се установи дали имотите представляват гори по смисъла на чл. 2, ал. 1, т. 1, комисията извърша проверка на място за фактическото използване на имотите по смисъла на чл. 9 от Закона за устройство на територията.

**(7)** Списъкът по ал. 3, утвърден с протокола за работата на комисията, се обявява за срок два месеца на публично място в общинската администрация и в кметствата на населените места за запознаване на собствениците на засегнати имоти.

**(8)** Собствениците на засегнатите имоти могат да отправят писмени възражения, бележки и предложения към комисията в едномесечен срок след изтичането на срока по ал. 7.

**(9)** Комисията разглежда възраженията, бележките и предложенията на собствениците на засегнатите имоти и взема решение в едномесечен срок след изтичането на срока по ал. 8. Решението се обявява по реда на ал. 7. Протоколът, придружен с окончателен списък на имотите, се предоставя на министъра на земеделието и храните или на оправомощено от него длъжностно лице.

**(10)** Министърът на земеделието и храните или оправомощено от него длъжностно лице одобрява протокола по ал. 9 в срок до три месеца от представянето му или го връща на комисията, ако са установени нарушения на административната процедура.

**(11)** В 3-месечен срок от одобряването на протокола по ал. 9 министърът на земеделието и храните или оправомощено от него длъжностно лице издава заповед за определяне на имотите от списъка като горска територия.

**(12)** Заповедта по ал. 11 се съобщава на заинтересованите лица и може да се обжалва по реда на Административнопроцесуалния кодекс.

**(13)** След влизането в сила на заповедта по ал. 11 копие от нея се изпраща на регионалната дирекция по горите и на съответната служба по геодезия, картография и кадастър, ако за територията има одобрена кадастрална карта, или на общинската служба по земеделие за отразяване на имотите като горска територия в кадастралната карта, съответно в картата на възстановената собственост.”

***Предложение на н. п. Светла Бъчварова и гр. н. п.:***

*§ 25 – отпада*

***Предложение на н. п. Румен Желев и гр. н. п.:***

*Създава се § 25а със следното съдържание:*

*„§ 25а. В Приложение № 2 към чл. 27, ал. 3, т. 6 „Списък на горските разсадници с национално значение” се създават т. 26 и т.27:*

*„26. „Локорско” – с. Локорско.*

 *27. „Манджерин” – гр.Пирдоп”.*

**§ 26.** Параграф 78 от преходните и заключителните разпоредби на Закона за изменение и допълнение на Закона за горите (обн., ДВ, бр. 60 от
2012 г.; изм., бр. 102 от 2012 г. и бр. 28 от 2014 г.) се отменя.

***Предложение на н. п. Светла Бъчварова и гр. н. п.:***

*§ 26 – отпада.*

***Предложение на н. п. Дора Янкова:***

*§ 26 се изменя така:*

*„§ 26. В параграф 78 от Преходните и заключителни разпоредби на Закона за изменение и допълнение на Закона за горите (обн. ДВ. бр. 60 от 2012 г.; изм. ДВ. бр. 102 от 2012 г.; изм. 28 от 2014 г.), в т. 3 накрая на текста, след думата „насаждението“ се поставя запетайка и се добавя изразът „като сечта се извършва веднъж на 5 или 10 години“.*

***Предложение на н. п. Румен Желев и гр. н. п.:***

*Създава се §26а със следното съдържание:*

«§ *26а. В §42 от преходните и заключителни разпоредби на Закона за горите (ДВ. Бр.19 от 08.03.2011 г.) се правят следните изменения и допълнения:*

*1. В т.2 думите „**чл. 115, ал. 1, т. 2**,* *чл. 116, ал. 2* *и* *чл. 249, ал. 5, т. 3**” се заличават;*

*2. Създава се т.3*

*„т.3. Член 115, ал.1, т.2 и чл.116, ал.2 влизат в сила от 01.01.2018 г.”*

***Предложение на н. п. Румен Желев и гр. н. п.:***

*Създава се § 26б със следното съдържание:*

*„§ 26б. В Наказателния кодекс се създава чл.312а със следното съдържание:*

*„Чл. 312а Лице, вписано в публичния регистър по чл. 235 от Закона за горите, което при упражняване на лесовъдска практика, без да притежава качеството на длъжностно лице или да действа като такова, състави неистински документ или документ, в който удостовери неверни обстоятелства, с цел да бъде използван като доказателство за тези обстоятелства, се наказва с лишаване от свобода до пет години като съдът може да постанови и лишаване от право по* *чл. 37, ал. 1, точка 6**.*

*(2) В маловажни случаи наказанието е лишаване от свобода до една година или пробация.“*

**§ 27.** Започналите процедури за вписване в публичния регистър по чл. 235 преди влизането в сила на този закон се довършват по досегашния ред.

***Предложение на н. п. Светла Бъчварова и гр. н. п.:***

*§ 27 – отпада.*

**§ 28.** В Закона за лова и опазване на дивеча (обн., ДВ, бр. 78 от 2000 г.; изм. и доп., бр. 26 от 2001 г., бр. 77 и 79 от 2002 г., бр. 88 от
2005 г., бр. 82 и 108 от 2006 г., бр. 64 от 2007 г., бр. 43, 67, 69 и 91 от
2008 г., бр. 6, 80 и 92 от 2009 г., бр. 73 и 89 от 2010 г., бр. 8, 19, 39 и 77 от 2011 г., бр. 38, 60, [77](http://pravo5.ciela.net/Dispatcher.aspx?Destination=Document&Method=OpenEdition&DocId=2134941184&Category=normi&Edition=23&lang=bg-BG) и [102](http://pravo5.ciela.net/Dispatcher.aspx?Destination=Document&Method=OpenEdition&DocId=2134941184&Category=normi&Edition=24&lang=bg-BG) от 2012 г. и бр. 15 и 62 от 2013 г.) чл. 42а се отменя.

***Предложение на н. п. Дора Янкова:***

*Създава се § 28а:*

*„§ 28а. В Закона за възстановяване на собствеността върху горите и земите от горския фонд (обн. ДВ. бр. 110 от 1997 г.; изм. ДВ. бр. 33 от 1998 г., …, изм. ДВ. бр. 9 от 2009 г.) се правят следните изменения и допълнения:*

*1. В чл. 3 се създава ал. 6:*

*(6) Заварените, действащи сега или възстановили дейността си, горовладелски кооперации, дружества и сдружения стават правоприемници на заличените и преобразуваните горовладелски кооперации, дружества и сдружения, на които е отнета дейността от 1947 г.“*

*2. В Допълнителните разпоредби се създават параграфи 1б и 1в:*

*„§ 1б. Стопанисването на възстановените гори в идеална собственост става въз основа на стопански планове и програми на кооперативни начала, като разпределението на доходите между собствениците става съобразно притежаваните идеални имуществени дялове.“*

*§ 1в. Всеки, който притежава горска територия в идеална собственост с предмет на дейност горско стопанство е по право член на горовладелска кооперация, дотогава докато притежава идеални имуществени дялове в кооперацията.“*

***Предложение на н. п. Велизар Енчев:***

*В чл. 83а от ЗАНН след израза „227, ал.**1 - 5," се допълва „235,236,".*

**§ 29.** Законът влиза в сила от деня на обнародването му в „Държавен вестник” с изключение на:

1. Параграф 11, който влиза в сила от 1 януари 2017 г.
2. Параграф 15 в частта относно чл. 206, ал. 1, т. 3, който влиза в сила от 1 януари 2016 г.
3. Параграф 16, който влиза в сила три месеца след обнародването на закона в „Държавен вестник”.

***Предложение на н. п. Светла Бъчварова и гр. н. п.:***

*В § 29 се правят следните изменения:*

*а) в т. 1 изразът „2017 г.“ се заменя с „2016 г.“*

*б) т. 2 – отпада.*

*в) т. 3 става т. 2.*

 **ПРЕДСЕДАТЕЛ:**

 **РУМЕН ХРИСТОВ**